Lužicos kalnai

Lužicos kalnai (ček. Lužické hory; a. sorb. Łužiske horiny; vok. Lausitzer Gebirge) – kalnų grandinė Vakarų Sudetų pietuose arba Vokietijos Saksonijos žemės pačiuose pietryčiuose, ties šiaurine Čekijos siena į rytus nuo Elbės. Šiaurės rytinė, Vokietijai priklausanti Lužicos kalnų dalis vadinama Citau kalnais, kurie yra Lužicos istorinio regiono pačiuose pietuose. Gretimas kalvotas regionas, esantis šiaurės vakaruose, vadinamas Lužicos aukštumomis. Šiuo kalnagūbriu eina Šiaurės ir Baltijos jūrų baseinų vandenskyra. Lužicos kalnai yra Rūdinių kalnų kalnagūbrio esančio vakariau Elbės slėnio, tęsinys. Aukščiausios viršūnės Aukščiausia viršūnė yra Laušė (vok. Lausche, ček. Luž; 793 m virš jūros lygio). Kitos žymios viršūnės yra: Penkavči Vrchas (ček. Pěnkavčí vrch, vok. Finkenkoppe; 792 m), Jedlova (ček. Jedlová, vok. Tannenberg; 774 m), Klyčas (ček. Klíč, vok. Kleis; 760 m), Hvozdas (ček. Hvozd, vok. Hochwald; 750 m), Studenecas (ček. Studenec, vok. Kaltenberg; 736 m), Stožecas (ček. Stožec, vok. Großer Schöber; 665 m), Jezevči vrchas (ček. Jezevčí vrch, vok. Limberg; 665 m), Stržedni vrchas (ček. Střední vrch, vok. Mittenberg; 593 m), Maly Stožecas (ček. Malý Stožec, vok. Kleiner Schöber; 659 m), Zlaty vrchas (ček. Zlatý vrch, vok. Goldberg; 657 m), Chržibsky vrchas (ček. Chřibský vrch, vok. Himpelberg; 621 m), Sokolas (ček. Sokol; vok. Falkenberg; 592 m), Tepferis (vok. Töpfer; 582 m), Popova Skala (ček. Popova skála, vok. Pfaffenstein; 565 m), Ortelas (ček. Ortel, vok. Ortelsberg; 554 m), Zamecky vrchas (ček. Zámecký vrch; vok. Schlossberg; 530 m), Oibinas (vok. Oybin; 514 m). Galerija Šaltiniai